bolesť hrdla
Dobrý deň, od včera cca 14tej pociťujem bolesť hrdla, mierne začervenanie, bolesť je na stupnici od 1-10 max 5, nie je to nič strašné niekedy ma nebolí vôbec no trochu ma trápia bolesti nôh, občas rúk, nemám ani teplotu ani kašeľ ani nádchu, crp negatívne, akú zvoliť liečbu?
Dobrý deň,
ďakujeme za Vašu otázku.
Na základe uvedených príznakov je vhodné zvoliť symptomatickú liečbu. Pri bolesti hrdla máme veľmi dobré skúsenosti s liekom
Orasept
. Pastilky sa používajú na potlačenie bolesti hrdla a ústnej dutiny spôsobenej zápalom, infekciou alebo inými podobnými ochoreniami. Užíva sa 1 pastilka každé 2-3 hodiny, maximálna denná dávka je 8 pastiliek. Bezprostredne po vycmúľaní pastilky sa nemá jesť ani piť.
Pri silnej bolesti rúk, či nôh je možné zvoliť voľnopredajné systémovo pôsobiace analgetiká. K dispozíci máme lieky s obsahom účinných látok ako sú ibuprofén, diklofenak, kyselina acetylsalicylová, naproxen, prípadne paracetamol. Na trhu sú dostupné aj lieky obsahujúce rôzne kombinácie liečiv, pre zvýšenie účinku.
Prajem skorú úľavu od ťažkostí.
S pozdravom
PharmDr. Veronika Kiabová